**Караліна (Ліна) Сандэль**, таксама Сандэль-Берг (швед. Carolina (Lina) Wilhelmina Sandell-Berg, 3 кастрычніка 1832, Фрэдэруд, лен Ёнчэпінг — 27 ліпеня 1903, Стакгольм) — шведская пісьменніца, аўтар духоўных гімнаў.

Біяграфія і творчасць
---------------------

Караліна Сандэль нарадзілася ў 1832 годзе. Яе бацька, Юнас Сандэль, быў лютэранскім пастарам. У доме часта бываў паэт Эсаяс Тэгнер. Калі Ліне было 12 гадоў, яе разбіў параліч, і дзяўчынка апынулася прыкаванай да ложка. Яна шмат чытала, вывучала мовы, геаграфію і натуральныя навукі. Бацькі Ліны былі перакананыя, што толькі Гасподзь можа вярнуць ёй здароўе, і яна пастаянна малілася аб вылячэнні, хоць лекары лічылі яе выпадак безнадзейным. Тым не менш, да Ліны вярнулася здольнасць хадзіць, і з гэтага часу яна пачала пісаць вершы, у якіх выяўляла сваю падзяку і любоў да Бога.

Першы свой зборнік вершаў Ліна апублікавала ананімна ў 1853 годзе; затым рушыў услед яшчэ адзін у 1856 годзе. Улетку 1858 года ў яе жыцці адбылася трагедыя: бацька Ліны патануў у яе на вачах. Увесну наступнага года яе старэйшая сястра Шарлота памерла ад сухотаў, а яшчэ праз год памерла маці Ліны, Фрэдрыка.

Да таго часу, як не стала яе бацькоў, Ліна ўжо была вядомай паэтэсай — аўтарам рэлігійных вершаў. Ва ўзросце 35 гадоў Ліна Сандэль выйшла замуж за Карла Оскара Берга. Шлюб быў шчаслівым, аднак неўзабаве Ліну напаткала новае гора: яе першае дзіця нарадзілася мёртвым. Больш дзяцей у Ліны не было. Тым не менш яна выгадавала ва ўласным доме некалькіх пляменнікаў і пляменніц, а таксама працавала з дзецьмі ў нядзельнай школе. Многія з яе публікацый таксама прызначаліся для дзяцей.

У агульнай складанасці Ліна Сандэль-Берг напісала каля 650 гімнаў, якія атрымалі шырокую папулярнасць у Швецыі. Музыку на іх пісаў кампазітар Оскар Анфельт і сам выконваў пад гітару, дзякуючы гэтаму творы Ліны Сандэль зрабіліся вядомыя ва ўсёй Скандынавіі. Пазней яе гімны таксама выконвала вядомая спявачка Ені Лінд. Сачыненні Ліны не раз выдаваліся ў складзе песенных зборнікаў.

Ліна Сандэль памерла ў 1903 годзе і была пахавана ў Сольне. На яе пахаванне прыйшло каля тысячы людзей. У яе родным Фрэдэрудзе ў яе гонар паставілі помнік, а дом, у якім яна жыла, стаў музеем.

Зноскі
------

1. 1 2  *(unspecified title)* Праверана 20 красавіка 2019.
2. 1 2 3 4  C (Lina) V Berg (f. Sandell) — 1917.<a href='https://wikidata.org/wiki/Track:Q379406'></a><a href='https://wikidata.org/wiki/Track:Q1724971'></a>
3. 1 2 3  Fröderyds kyrkoarkiv, Husförhörslängder, SE/VALA/00087/A I/11 (1831-1840), bildid: C0021496\_00011 — С. 1. Праверана 30 красавіка 2018.<a href='https://wikidata.org/wiki/Track:Q10527384'></a><a href='https://wikidata.org/wiki/Track:Q64166606'></a>
4. 1 2  18321003 Berg f. Sandell, Karolina Wilhelmina // Swedish death index Праверана 30 красавіка 2018.<a href='https://wikidata.org/wiki/Track:Q10686079'></a>
5. ↑  Lina Sandell-Berg — FinnGraven.se. Праверана 10 снежня 2016.<a href='https://wikidata.org/wiki/Track:Q28009604'></a>
6. ↑  Carolina (Lina) Wilhelmina Sandell-Berg 1832-10-03 — 1903-07-27 Psalmförfattare, redaktör, översättare // *(unspecified title)* Праверана 6 верасня 2021.

|  |  |
| --- | --- |
| ⚙️   Фота, відэа і аўдыё | Spotify |
| Тэматычныя сайты | AllMusic · Discogs · MusicBrainz |
| Слоўнікі і энцыклапедыі | Вялікая нарвежская · Шведскі біяграфічны |
| Генеалогія і некрапалістыка | Find a Grave · gravsted.dk · Geni.com |
| 

| Нарматыўны кантроль |
| --- |
| BIBSYS: 90216482 · GND: 129773344 · ISNI: 0000 0000 5471 6646 · LCCN: n85260178 · LIBRIS: 199590 · VIAF: 55236213 |

 |